cyanic-selkie/wikianc huggingface dataset:
எத்தனால்
தயாரிப்பு
நொதித்தலுக்குத் தேவையான சர்க்கரை செல்லுலோசிலிருந்தும் கிடைக்கிறது. செல்லுலோசு தொழில்நுட்பத்தால் பல்வேறு விவசாயப்பொருட்கள் நொதித்தலுக்கான சர்க்கரை மூலங்களாக இனங்காணப்பட்டுள்ளன.
காய்ச்சிவடித்தல் முறையில் தூய்மையாக்கல்
பல்வேறு வழிமுறைகளில் தயாரிக்கப்படும் எத்தனால் நீருடன் கலந்த கலவையாகக் காணப்படுகிறது. எனவே எத்தனாலை தூய்மைப்படுத்த வேண்டியது கட்டாயமாகிறது. வளிமண்டல அழுத்தத்தில் எத்தனால் தண்ணிர் கலந்த கலவையை பின்னக் காய்ச்சிவடித்தல் முறையில் தூய்மையாக்கலாம். பென்சீன், வளைய எக்சேன், எப்டேன் போன்ற வேதிப்பொருட்களின் உதவியால் எத்தனாலில் உள்ள தண்ணீர் முற்றிலுமாக நீக்கப்படுகிறது. இவைதவிர வேறு பல முறைகளும் தூய்மையாக்கலுக்கு பயன்படுகின்றன.
எத்தனால் தரங்கள்
தனி ஆல்ககால் அல்லது நீரற்ற ஆல்ககால் என்பது மிகக்குறைவான அளவு பகுதிப்பொருளாக தண்ணீர் கலந்திருக்கும் ஆல்ககாலைக் குறிக்கும். தண்ணிரின் அளவுக்கு ஏற்ப தரம் வெவ்வேறாக வழங்கப்படுகிறது. தண்ணீரை நீக்குவதற்காகச் சேர்க்கப்படும் பென்சீன் போன்ற பொருட்கள் இவ்வகை ஆல்ககாலுடன் சுவடளவுக்கு கலந்திருப்பதுண்டு. மனிதப்பயன்பாட்டுக்கு இவ்வால்ககாலை பயன்படுத்தலாகாது. ஆனால் தொழிற்சாலைகளில் கரைப்பானாக, எரிபொருளாக பயன்படுத்தப்படுகிறது. புற ஊதா – கட்புல அலைமாலை ஓளி அளவியலில் எத்தனால் கரைப்பானாகப் பயன்படுகிறது.
தூய்மையான எத்தனாலின் தரமதிப்பு அமெரிக்காவில் 200 புள்ளிகளும், ஐக்கிய இராச்சியத்தில் 175 பாகை புள்ளிகளும் தர அளவாக நிர்ணயம் செய்யப்பட்டு அளவிடப்படுகின்றன. 96% எத்தனாலும் 4% தண்ணிரும் சேர்ந்த கலவை வடித்துப் பிரித்த சிபிரிட் எனப்படுகிறது. நீரற்ற ஆல்ககாலுக்கு மாற்றாக பலதுறைகளில் இதைப் பயன்படுத்துகிறார்கள்.
வினைகள்
முதல்நிலை ஆல்ககாலாக எத்தனால் வகைப்படுத்தப்படுகிறது. அதாவது ஐதராக்சில் குழு இடம்பெற்றுள்ள கார்பனுடன் குறைந்தபட்சம் இரண்டு ஐதரசன் அணுக்கள் இணைக்கப்பட்டிருக்கும். பல எத்தனால் வினைகள் ஐதராக்சில் குழுவில் நிகழ்கின்றன.
எசுத்தர் உருவாக்க வினை
அமில வினையூக்கிகள் முன்னிலையில் எத்தனால் கார்பாக்சிலிக் அமிலங்களுடன் வினைபுரிந்து எத்தில் எசுத்தர்களையும் நீரையும் கொடுக்கிறது.
RCOOH + HOCH2CH3 → RCOOCH2CH3 + H2O
பெருமளவில் தொழில்முறையாக எசுத்தர்கள் இம்முறையில் தயாரிக்கப்பட்டு நீர் நீக்கப்படுகின்றன. எசுத்தர்கள் அமிலம் அல்லது காரம் முன்னிலையில் மீளவும் ஆல்ககாலாகவும் உப்பாகவும் மாறுகின்றன. இவ்வினை சோப்பாக்குதல் வினை எனப்படுகிறது. எத்தனால் கனிம அமிலங்களுடன் வினைபுரிந்தும் எசுத்தர்களை உருவாக்குகின்றன. எத்தனாலுடன் கந்தக மூவாக்சைடு சேர்த்து டை எத்தில் சல்பேட்டும், பாசுபரசு பென்டாக்சைடு சேர்த்து மூவெத்தில் பாசுபேட்டும் தயாரிக்கப்படுகின்றன. கரிமத் தொகுப்பு வினைகளில் டை எத்தில் சல்பேட்டு ஒரு எத்திலேற்றும் முகவராகப் பயன்படுகிறது. எத்தனாலுடன் சோடியம் நைட்ரைல் மற்றும் கந்தக அமிலம் சேர்த்து தயாரிக்கப்படும் எத்தில் நைட்ரைல் சிறுநீர்பெருக்கியாக பயனாகிறது.
நீர் நீக்கவினை
வலிமையான ஈரமுறிஞ்சிகளில் எத்தனால் சிறிதலவு நீரை இழந்து டை எத்தில் ஈதராகவும் பிற உடன் விளைபொருள்களையும் கொடுக்கிறது. 160 ° செல்சியசு வெப்பநிலைக்கு மேற்பட்டால் முழுமையான நீர் நீக்கம் நிகழ்ந்து எத்திலீன் உருவாகிறது.
CH3CH2OH → H2C=CH2 + H2O (160 °செல்சியசு வெப்பநிலைக்கு மேல்)
எரிதல் வினை
முழுமையான எரிதலுக்கு எத்தனால் உட்பட்டால் கார்பனீராக்சைடும் தண்ணீரும் உருவாகின்றன. C2H5OH (l) + 3 O2 (g) → 2 CO2 (g) + 3 H2O (l); −ΔHc = 1371 கிலோயூல்/மோல் = 29.8 கிலோயூல்/கிராம் = 327கிலோகலோரி/மோல் = 7.1கிலோகலோரி/கிராம்
C2H5OH (நீ) + 3 O2 (வாயு) → 2 CO2 (வாயு) + 3 H2O (நீராவி); −ΔHc = 1236 கிலோயூல்/மோல் = 26.8 கியூ/கி = 295.4 kகலோரி/மோல் = 6.41 கிலோகலோரி/கிராம் தன்வெப்பம் = 2.44 கிலோயூல்/(கிலோகிராம்•கெல்வின்)
அமிலக்கார வேதியியல்
எத்தனால் ஒரு நடுநிலை மூலக்கூறு ஆகும். இக்கரைசலின் pH குறியீட்டு எண் 7 ஆகும். சோடியம் போன்ற கார உலோகத்துடன் வினைபுரியச் செய்து இதை ஓர் ஈத்தாக்சைடு (CH3CH2O−) அயனியாக மாற்ரி இணை காரமாக்கலாம்
அல்லது மிகவலிமையான காரமான சோடியம் ஐதரைடுடன் வினைபுரியச் செய்யலாம்.
தண்ணீர் மற்றும் எத்தனாலின் அமிலத்தன்மை கிட்டத்தட்ட சமமாகும். இவற்றின் pKa மதிப்பு முறையே 15.7 மற்றும் 16 ஆகும். எனவே சோடியம் ஈத்தாக்சைடும், சோடியம் ஐதராக்சைடும் சமநிலையில் நெருக்கமாக ஒன்றுபட்டுள்ளன.
ஆலசனேற்றம்
எத்தில் ஆலைடுகளைத் தயாரிப்பதற்கான முன்னோடிச் சேர்மமாக தொழிற்சாலைகளில் எத்தனால் பயன்படுத்தப்படுவதில்லை. ஆனால் அதற்கான வினைகளை விளக்கமுடியும். எத்தனால் ஐதரசன் ஆலைடுகளுடன் SN2 வினைபுரிந்து எத்தில் குளோரைடு, எத்தில் புரோமைடு போன்ற எத்தில் ஆலைடுகளை உருவாக்குகிறது. துத்தநாகக் குளோரைடு போன்ற வினையூக்கிகள் இவ்வகை வினைகளுக்கு அவசியமாகிறது. கந்தக அமில வினையூக்கி HBr சேர்மத்திற்கு தேவைப்படுகிறது. எத்தனாலுடன் ஆலசனேற்றும் முகவர்களான பாசுபரசு முப்புரோமைடு அல்லது தயோனைல் குளோரைடு போன்றவற்றை பயன்படுத்தியும் எத்தில் ஆலைடுகள் தயாரிக்கலாம்
ஆலசன்களுடன் சேர்த்து காரத்தின் முன்னிலையில் சூடுபடுத்தினால் எத்தனால் அதனுடன் தொடர்புடைய ஆலோபார்ம்களைக் கொடுக்கிறது.(CHX3, இங்கு X = Cl, Br, I). இவ்வினை ஆலோபார்ம் வினை என்றழைக்கப்படுகிறது குளோரினுடன் வினைபுரியும்போது இடைநிலை வேதிப்பொருளாக குளோரால் உண்டாகிறது. தண்ணிருடன் இது குளோரால் ஐதரைடாக உருவாகிறது :
ஆக்சிசனேற்றம்
பயன்படுத்தப்படும் வினைப்பொருள் மற்றும் நிபந்தனைகளுக்கு உட்பட்டு எத்தனால் அசிட்டால்டிகைடாகவும் பின்னர் அசிட்டிக் அமிலமாகவும் ஆக்சிசனேற்றம் அடைகிறது. தொழிற்சாலைகளில் அவ்வளவாக முக்கியத்துவம் பெறாத எத்தனால் ஆக்சிசனேற்றம் மனித உடலில் முக்கியத்துவம் பெறுகிறது.
வரலாறு
நொதித்தல் முறையில் எத்தனால் உற்பத்தி பண்டைய காலத்திலேயே மனிதர்களால் நிகழ்த்தப்பட்டுள்ளது. எத்தனால் நுகர்வும் போதைப் பழக்கமும் பண்டைய காலத்தில் இருந்தே அறியப்படுகின்றன. எத்தனால் மதுபானங்களை போதை பொருளாக வரலாற்றுக்கு முந்தைய மனிதர்கள் முதல் பயன்படுத்தப்பட்டு வருகிறது. சீனாவில் காணப்படும் 9,000 வயதான மட்பாண்டங்களின் உலர்ந்த எச்சங்களில் இதற்கான சான்றுகள் காணப்படுகின்றன. தொடக்கக்கால கிரேக்கர்களும் அரேபியர்களும் காய்ச்சிவடித்தல் முறையை அறிந்துள்ளனர். பின்மத்திய கால மருத்துவப்பள்ளியில் 12 ஆம் நூற்றாண்டில் ஆல்ககால் உற்பத்தி செய்யப்பட்டதாக அறியப்படுகிறது. தனி ஆல்ககாலைக் குறித்த செய்திகள் இரேமண்டு லுல் தெரிவித்துள்ளார். 1796 இல் செருமன்-உருசிய வேதியியலாளர் நீரற்ற காரத்தை பகுதியாக தூய்மையாக்கப்பட்ட எத்தனாலுடன் சேர்த்து தாழ் வெப்பநிலையில் காய்ச்சி வடித்து தூய எத்தனாலை தயாரித்துள்ளார். பிரெஞ்சு வேதியியலர் அந்துவான் இலவாசியே எத்தனாலை கார்பன், ஆக்சிசன், ஐதரசன் தனிமங்களின் சேர்மம் என்று விவரித்தார். 1807 இல் நிக்கோலசு தியோடர் எத்தனாலின் மூலக்கூற்று வாய்ப்பாட்டை உறுதிப்படுத்தினார். ஐம்பது ஆண்டுகளுக்குப் பின்னர் எத்தனாலின் அமைப்பு வாய்ப்பாடு உறுதிப்பட்டது.
மைக்கேல் பாரடேவால் 1825 இல் எத்தனால் செயற்கை முறையில் தயாரிக்கப்பட்டது. நிலக்கரி வாயுவை கந்தக அமிலம் அதிக அளவில் ஈர்க்கிறது என்பதை இவர் தெரிவித்தார் வினையில் விளைந்த கரைசலை இவர் பிரித்தானிய வேதியியலர், எத்தில் ஐதரசன் சல்பேட்டைக் கண்டறிந்த என்றி என்னெல்லிடம் கொடுத்தார். 1828 இல் எத்தில் ஐதரசன் சல்பேட்டு சிதைவடைதல் கண்டறியப்பட்டது எத்திலீனில் இருந்து எத்தனால் தயாரிக்கும் முறை உறுதிப்படுத்தப்பட்டது.
1840 களில் விளக்கெரிக்க எத்தனால் பயன்படுத்தப்பட்டது. வாகன எரிபொருளாக 1908 முதல் பயன்படத்தொடங்கியது.
எத்திலீனில் இருந்து தயாரிக்கப்பட்ட எத்தனால் தொழில்துறையில் பயன்படுத்தப்பட்டது. நுகர்வு, நறுமணம், சுவை, வண்ணங்கள் மற்றும் மருந்துகள் உட்பட மனிதப் பயன்பாட்டிற்கு பரவலாக எத்தனால் பயன்படத்தொடங்கியது. . வேதியியலில் இது ஒரு கரைப்பான் மற்றும் மற்ற வேதிப்பொருட்கள் தயாரிப்பிற்கான மூலப்பொருள் ஆகும். வெப்பம், ஒளி, எரிபொருள் போன்ற ஒரு நீண்ட வரலாறு எத்தனாலுக்கு உண்டு.
சமூகக் கலாச்சாரத்தில்
போக்குவரத்து விபத்துகள் ஆய்வில், மக்கள் 41% மதுவுடன் தொடர்புடையவர்களாக இருக்கின்றனர் என கண்டறியப்பட்டுள்ளது. பெருகிவரும் கார்விபத்துக்களுக்கும் ஓட்டுநரின் மதுப்பழக்கமே காரணமாக உள்ளது என்பதும் உறுதிப்படுத்தப்பட்டுள்ளது. இரத்த ஆல்ககால் அளவு தொடர்பாக அமெரிக்காவில் பல்வேறு சட்டங்கள் பல இயற்றப்பட்டுள்ளன
வெளி இணைப்புகள்
பகுப்பு:முதன்மை ஆல்ககால்கள் பகுப்பு:எரிபொருட்கள் பகுப்பு:ஆல்ககால் கரைப்பான்கள்  பகுப்பு:வீட்டு வேதிப்பொருள்கள் பகுப்பு:ஆல்கனால்கள் பகுப்பு:மயக்க மருந்து பகுப்பு:தொற்றுநீக்கிகள் பகுப்பு:மனித வளர்சிதைப்பொருட்கள்
கௌதமர்
கௌதம முனிவர் அல்லது அட்சபாதர்‌ என்பவர் சப்தரிஷிகளுள் ஒருவர். வேத கால மகாரிஷிகளுள் இவரும் ஒருவர். பல மந்திரங்களை இவர் உருவாக்கியுள்ளார். இவர் பெயரைக்கொண்ட பல சுலோகங்கள் ரிக் வேதத்தில் உள்ளது. தேவி பாகவதத்தில் கோதாவரி நதிக்கு அப்பெயர் இவராலேயே வந்தது என்று கூறப்பட்டுள்ளது. இவரது மனையாளின் பெயர் அகலிகை. இவர்களுக்கு வாமதேவ முனிவர், நோதாஸ், சதானந்தர் என்ற புதல்வர்கள் இருந்தனர். அவர்களும் வேதத்தில் பல சுலோகங்களை இயற்றயுள்ளனர். ரிக் வேதத்தில் இவர்களது குடும்பத்தை விவரிக்கிறது. பாரத்வாஜ மகரிஷியும், கௌதமருடன் அங்கரிசர் குலத்தில் தோன்றியதாக புராணங்கள் கூறுகின்றன.
ரிக்வேதத்தில் 20 சூக்தங்களைச் செய்துள்ளார்.
மேற்கோள்கள்
பகுப்பு:நியாயம் பகுப்பு:இந்திய மெய்யியலாளர்கள் பகுப்பு:சப்த ரிசிகள் பகுப்பு:இராமாயணக் கதைமாந்தர்கள் பகுப்பு:முனிவர்கள்
நாமிச்சே பசார்
நாமிச்சே பசார் (Namche Bazaar, Nemche Bazaar அல்லது Namche Baza; नाम्चे बजार) என்பது நேபாளத்தின் வடகிழக்கே உள்ள மாநில எண் 11இல் உள்ள சோலுகும்பு மாவட்டத்தில் அமைந்த ஒரு எவரஸ்ட் மலை அடிவார சிற்றூர் ஆகும். இவ்வூரின் மிகத்தாழ்ந்த பகுதியே கடல்மட்டத்திலிருந்து 3440 மீட்டர் உயரத்தில் அமைந்துள்ளது. நேபாள நாட்டிலேயே மிகவும் விலைமிக்க செலவுமிக்க இடம் இதுவாகும். நேபாளத்தின் தலைநகரான காட்டுமாண்டு நகரத்தைவிட மூன்று மடங்கு கூடுதல் செலவுமிக்க இடம் இது. இங்கே நேபாள அரசின் அதிகாரிகளும், அலுவலகங்களும், தடுப்புக்காவல் நிலையங்களும் உள்ளன.
2011 ஆண்டின் கணக்கெடுப்பின்படி இவ்வூரின் மக்கள் தொகை 1647, இவர்கள் 397 தனி வீடுகளில் வாழ்கின்றார்கள். இங்கு வாழும் செர்ப்பா இனத்தவர் எவரஸ்டு சிகரம் ஏறும் வீரர்களுக்கு வழிகாட்டிகளாகவும், சுமை தூக்குபவர்களாகவும் பணிசெய்கின்றனர். இவ்வூரில் யாக் எருமை மாமிசம் அதிக அளவில் உண்ணப்படுகிறது.
இடவமைப்பு
நாமிச்சே பசாருக்கு அருகே மேற்கே கோங்குடே இரி (Kongde Ri) என்னும் உயரிய மலையும், உயரம் 6187 மீட்டர்  கிழக்கே தாம்செர்க்கு என்னும் 6623 மீட்டர் உயரிய மலையும் உள்ளது.
சுற்றுலா
நாமிச்சே பசார் மலையேறிகளும் கரட்டுநடையாளர்களும் (trekkers) குவியும் இடம். கும்புப் பகுதிக்குச் செல்ல இதுவொரு வாயிற்புறம். உயரச்சூழலில் பழக்கப்படவும் இது முக்கியமான இடம். இவ்வூரில் நிறைய விடுதிகளும் உணவகங்களும் உள்ளன. இணைய வசதிகளும் கம்பியில்லா இணைய வசதிகளும் உள்ள காப்பி-தேநீர் விடுதிகள் பல உள்ளன.
சனிக்கிழமை காலையில், கிழமைதோறும் நடக்கும் சந்தை ஊரின் நடுவில் நடக்கும். நாளும் நடக்கும் திபேத்திய சந்தையும் உண்டு. ஆடைகளும் மலிவான சீனப் பண்டங்களும் பெரும்பாலும் விற்பனைப்பொருள்களாகவிருக்கும்.
தட்பவெப்பநிலை
நாமிச்சே குளிர்ந்த ஈரப்பதமான கோடைக்காலமும், உலர்ச்சியான குளிர்காலமும் கொண்டது. இவை பெரும்பாலும் உயரத்தாலும் கோடைக்கால பருவ மழையாலும் மாறுபடுவது.
வெளி இணைப்புகள்
பகுப்பு:நேபாளத்தில் சுற்றுலாத்துறை பகுப்பு:நேபாள ஊர்கள்
இரண்டாம் ருத்திரசிம்மன்
இரண்டாம் ருத்திரசிம்மன் (Rudrasimha II) (304–348) மேற்கு இந்தியா அமைந்த மேற்கு சத்ரபதி இராச்சியத்தின் ஆட்சியாளர் ஆவார். இவர் வெளியிட்ட நாணயங்களில் தம்மை ஜீவதாமனின் மகன் எனக்குறிப்பிட்டுள்ளார். 4-ஆம் நூற்றான்டில் இரண்டாம் ருத்திரசிம்மன் ஆட்சியில் மேற்கு சத்ரபதிகள் இராச்சியம் மேற்கே  அரபுக் கடல் முதல் கிழக்கே மத்திய இந்தியாவின் விதிஷா, சாஞ்சி ஏரண் வரை விரிவாக்கம் செய்யப்பட்டது. இரண்டாம் ருத்திரதாமன் பௌத்த சமயத்தை ஆதாரித்தார். மத்திய இந்தியாவின் தற்கால மத்திய பிரதேசத்தில் உள்ள விதிஷா சாஞ்சி, ஏரண் மற்றும் தேவ்னி மோரி பகுதிகளில் பல பௌத்த விகாரைகளும், தூபிகளும் நிறுவினார். அவரது நாணயம் இரண்டாம் யசோதாமன் (317–332) மற்றும் மூன்றாம் ருத்திரதாமன் (332–348)ஆட்சியாளர்களுடன் ஒத்துப்போகிறது, அவர்கள் இரண்டாம் ருத்திரசிம்மனின் ஆட்சிக்குட்பட்ட துணை மன்னர்களாக இருந்திருக்கலாம்.
குஜராத்தின் தேவ்னி மோரி பகுதியில் நடைபெற்ற அகழ்வாய்வுகளில் பௌத்த விகாரைகளும், தூபிகளும், கல்பேழைகளில் மேற்கு சத்ரபதி மன்னர் இரண்டாம் ருத்திரசிம்மனின் நாணயங்களும் கிடைத்துள்ளது.
மேற்கோள்கள்
பகுப்பு:இந்தியப் பேரரசர்கள்
மயங்கொலிச் சொற்கள்
மயங்கொலிச் சொற்கள் என்பன தமிழில் கிட்டத்தட்ட ஒன்றே போன்ற ஒலிப்பினைக் கொண்டவைகளாகவும், முற்றிலும் வேறுபட்ட பொருள் கொண்டவைகளாகவும் காணப்படும். இவ்வகையான சொற்கள் ஒலிப்பின் போது நுண்ணிய வேறுபாடுகளை மட்டுமே கொண்டிருப்பதால் எது சரி, எது தவறு என மயங்க வைப்பவைகளாக இருக்கும். அதனாலேயே இவை மயங்கொலிச் சொற்கள் என்றழைக்கப்படுகின்றன.
ல-ள ஒலிப்பு முறை
'ல' என்ற எழுத்தை மேல்நோக்கிய 'லகரம்' என அழைக்கிறோம். இவ்வெழுத்தை ஒலிக்கும் போது நுனிநாக்கு முன்பல்வரிசைக்கு மேல் உள்ள அண்ணத்தைத் தொட்டு ஒலிக்க வேண்டும்.
'ள' என்ற எழுத்தை கீழ்நோக்கிய 'ளகரம்' என அழைக்கிறோம். இவ்வெழுத்தை ஒலிக்கும் போது நாக்கு மேலண்ணத்தின் மையப்பகுதியைத் தொட்டு ஒலிக்க வேண்டும். 'ழகரமும்' 'ளகரமும்' ஒரே இடத்தில் நாக்கைத் தொட்டு உச்சரிப்பதால் ஒலிக்கப்படுகின்றன.
ண-ந-ன ஒலிப்பு முறை
'ண' என்ற எழுத்தை 'டண்ணகரம்' என அழைக்கிறோம். இவ்வெழுத்தை ஒலிக்கும் போது நாக்கு மேலண்ணத்தின் மையப்பகுதியைத் தொட்டு ஒலிக்க வேண்டும். 'டகரமும்' 'ணகரமும்' ஒரே இடத்தில் நாக்கைத் தொட்டு உச்சரிப்பதால் ஒலிக்கப்படுகின்றன. 'ந' என்ற எழுத்தை 'தந்நகரம்' என அழைக்கிறோம். இவ்வெழுத்தை ஒலிக்கும் போது நாக்கு அண்பல்லைத்தொட்டு ஒலிக்க வேண்டும். 'தகரமும்' 'நகரமும்' ஒரே இடத்தில் நாக்கைத் தொட்டு உச்சரிப்பதால் ஒலிக்கப்படுகின்றன.
'ன' என்ற எழுத்தை 'றன்னகரம்' என அழைக்கிறோம். இவ்வெழுத்தை ஒலிக்கும் போது நாக்கு மேலண்ணத்தின் நடுப்பகுதியைத் தொட்டு ஒலிக்க வேண்டும். 'றகரமும்' 'னகரமும்' ஒரே இடத்தில் நாக்கைத் தொட்டு உச்சரிப்பதால் ஒலிக்கப்படுகின்றன.
ர-ற ஒலிப்பு முறை
'ர' என்ற எழுத்தை இடையின 'ரகரம்' என அழைக்கிறோம். இவ்வெழுத்தை ஒலிக்கும் போது நாக்கு மேலண்ணத்தைத் தொட்டு வருடுவதால் ஒலிக்கலாம்.
ர, ற பொருள் வேறுபாடு
குருகினம் - பறவை இனம் குறுகினம் - நெருங்கினோம்
குரை - சத்தம், ஒலி, குதிரை, பெருமை, ஓசை குறை - குற்றம், காரியம், கடன், வேண்டுகோள், வறுமை
குரு - ஆசிரியர், மேன்மை, கனம், வியாழன், நிறம், தந்தை, இரசம் குறு - குறுகு
கூரல் - ஒரு மீன், பறவை இறகு கூறல் - சொல்லுதல், விற்றல்
கூரை - சிறிய ஓலை வீடு, வீட்டின் மேற்கூரை, சிற்றில் கூறை - புது ஆடை, சீலை
கூரிய - கூர்மையான கூறிய - சொன்ன
கூர - குளிர்ச்சி மிக கூற - சொல்ல, வேண்டல்
கோரை - புல்வகை கோறை - குவளை, பொந்து
சிரை - சிரைத்தல், முடிநீக்கல் சிறை - சிறைச்சாலை, மதில், காவல், பக்கம், நீர்க்கரை, இறகு, அடிமை, அறை, அணை
சுரா​ -​ கள்​ சுறா​ -​ சுறா மீன்​
சூரல்​ -​ மூங்​கில்,​​ பிரம்பு​ சூறல்​ -​ தோண்​டல்​
சுருக்கு​ -​ வலை,​​ சுருக்​கம்,​​ கட்டு,​​ பூமாலை,​​ வகை,​​ குறைவு,​​ நெய்த்​து​டுப்பு​ சுறுக்கு​ -​ விரைவு​
செரு​ -​ போர்,​​ ஊடல்​ செறு​ -​ வயல்,​​ பாத்தி,​​ குளம்​
சொரி​ -​ தினவு,​​ அரிப்பு,​​ பொழி​ சொறி -​ சிரங்கு,​​ சொறி​தல்​
தரித்​தல்​ -​ அணி​தல்,​​ பொறுத்​தல்,​​ தங்​கல்,​​ தாம​தித்​தல்,​​ தாங்​கு​தல்​ தறித்​தல் -​ வெட்​டு​தல்​
தரு​தல் -​ கொடுத்​தல்​ தறு​தல்​ -​ இறு​கக்​கட்​டு​தல்​
தாரு​ -​ மரம்,​​ தேவ​தாரு,​​ பித்​தளை​ தாறு​ -​ குலை,​​ அங்​கு​சம்,​​ முள்,​​ இரும்பு,​​ முள்​கோல்​
திரம்​ -​ மலை,​​ உறுதி,​​ நிலை,​​ பூமி​ திறம்​ -​ உறுதி,​​ நரம்​புள்ள வீணை,​ கூறு​பாடு,​​ சுற்​றம்,​​ குலம்,​​ பக்​கம்,​​ வல்​லமை,​​ ஒழுக்​கம்,​​ மேன்மை, வர​லாறு,​​ கார​ணம்​
திரை​ -​ அலை,​​ கடல்,​​ திரைச்​சீலை​ திறை​ -​ கப்​பம்​
துரவு​ -​ கிணறு​ துறவு​ -​ துறத்​தல்,​​ துற​வ​றம்​
துரை​ -​ பெரி​யோன்,​​ தலை​வன்​ துறை​ -​ நீர்த்​துறை,​​ வழி,​​ இடம்,​​ நூல்,​​ கடற்​கரை,​​ உபா​யம்,​​ பாவி​னம்​
துரு​ -​ களிம்பு​ துறு​ -​ கூட்​டம்,​​ நெருக்​கம்​
தூரல்​ -​ தூரு​தல்,​​ வருத்​தம்​ தூறல்​ -​ மழைத்​துளி,​​ பழி சொல்​லு​தல்​
தூரன்​ -​ குலத்​தின் பெயர்​ தூறன்​ -​ மூர்க்​கன்​
துரு​ -​ வீதி​ துதறு​ -​ அழி​
தேரார்​ -​ கல்​லா​த​வர்,​​ கீழ்​மக்​கள்,​​ பகை​வர்​ தேறார்​ -​ அறி​வி​லார்,​​ பகை​வர்
தேரி - மணல் திட்டை, மணல் குன்று தேறி - தேர்ச்சி பெற்று, தெளிந்து
நரை - நரைமுடி, வெண்மயிர், மூப்பு, எருது, கவரிமா, மரச்சொத்தை, பெருமை நறை - தேன், சாதிக்காய், கள், வாசனை, நறும்புகை, பச்சிலைக்கொடி, குற்றம்
நாரி - பெண், பார்வதி, வாசனை, கள், சேனை, பன்னாடை, தேன், நாறி - கற்றாழை
நிருத்தம் - கூத்து, நடனம், பதம் பிரித்துப் பொருள் கூறும் நூல், பற்றின்மை நிறுத்தம் - நிறுத்தும் இடம்
நிரை - பசு, ஒழுங்கு, வரிசை நிறை - கற்பு, அளவு, அழிவின்மை, நீதி, வரையறை, திண்மை, நிரப்பு
நூரல் - அவிதல், பதங்கெடுதல் நூறல் - அவித்தல்
நேரி - அமுக்கு, நசுக்கு, அழுத்து நேறி - வழி, கோயில், கற்பு
பரதி - கூத்தாடுபவன் பறதி - அவசரம், பறத்தல்
பரத்தல் - அலமறுதல், மிகுதல் பறத்தல் - பறந்துசெல்லல்
பரம்பு - வயலை சமப்படுத்தும் பலகை பறம்பு - பாரியின் மலை
பரல் - விதை, பருக்கைக்கல் பறல் - பறவை
பரவை - கடல், ஆடல், பரப்பு பறவை - பறப்பவை, ஒரு நோய்
பரி- குதிரை, பெருமை, விரைவு, செலவு, சுமை, மிகுதி பறி - பறித்தல், கொள்ளை, பொன், வலை, உடம்பு, ஓலைப்பாய்
பரித்தல் - காத்தல், ஓடுதல், தாங்குதல், சுமத்தல், சூழ்தல், தரித்தல், பறித்தல் - பிடுங்குதல்
பரிவு - அன்பு, துன்பம், இரக்கம் பறிவு - கழிவு, அதிர்தல்
பருகு - குடி, அருந்து பறுகு - பறட்டை, அன்பு, பக்குவம்
பரை - சிவசக்தி பறை - இசைக்கருவி, இறகு, வாத்தியம், பறவை, சொல்
பாரை - கடப்பாரை பாறை - கற்பாறை
பிரை - உறைமோர், பயன் பிறை - பிறைச்சந்திரன்
பீரு - புருவம், அச்சமுள்ளோன் பீறு - கிழிவு
புரம் - மாடம், கோயில், இராஜதானி, ஊர், முன், மேல்மாடம், ஒரு நகரம் புறம் - இடம், வரியில்லா நிலம், பக்கம், வெளி, பின்புறம், முதுகு
புரவு - கொடை, நிலம், செழுமை, காத்தல், அரசர், கப்பம், ஆற்றுநீர் பாயும் நிலம் புறவு - காடு, புறா
பெருக்கல் - நிறைத்தல், மிகுத்தல், நிரப்புதல், அதிகப்படுத்தல், மிகுவித்தல் பெறுக்கல் - அரிசி, மிகுத்தல்
பொரி - நெற்பொரி, பொரிதல் பொறி - தீப்பொறி, அறிவு, எழுந்து, வரிவண்டு
பொரித்தல் - வறுத்தல், குஞ்சு பொரித்தல் பொறித்தல் - எழுதுதல், தீட்டுதல், பதித்தல், அடையாளமாக வைத்தல்
பொருப்பு - மலை, பக்கமலை பொறுப்பு - பாரம், பொறுமை
பொரு - போர் பொறு - பொறுத்திரு
மரத்தல் - விறைத்தல் மறத்தல் - மறதி, நினைவின்மை
மரம் - தாவர வகை, மூலிகை, மரக்கலம், பறைவகை மறம் - வீரம், போர், சினம், மாறுபாடு, கொலை, பாவம், வலி, கொடுமை, மயக்கம்.
மரி - விலங்குகளின் குட்டி மறி - தடை செய்
மரித்தல் - இறத்தல், சாதல் மறித்தல் - தடுத்தல், திரும்புதல், அழித்தல்.
மரை - மான் மறை - வேதம் (எ.கா:- அறம் பொருள், இன்பம் வீடு என்கிற நால் வேதங்கள்)
மரு - மலை, பாலைநிலம், மணவிருந்து, நீரில்லா இடம், மருக்கொழுந்து. மறு - குற்றம், மச்சம், எதிர், வேறு, அடையாளம்
மருப்பு - கொம்பு, யானைத் தந்தம், யாழ்த்தண்டு. மறுப்பு - எதிர்ப்பு
மருகு - வாசனை தாவரம் மறுகு - சிறியதெரு
மாரன் - மன்மதன், காமன் மாறன் - பாண்டியன், சடகோபாழ்வார்
முரி - பாலைநிலம், நொய், சிதைவு. முறி - ஒடி, பத்திரம், தளிர், எழுது, துண்டு
முருக்குதல் - அழித்தல், உருக்குதல். முறுக்குதல் - சுழற்றுதல், திரித்தல்.
வரம் - இறைவன் கொடுப்பது, வேண்டும் பொருள், தெய்வ ஈகை, மேன்மை, விருப்பம். வறம் - வற்றுதல், வறட்சி, பஞ்சம், நீரின்மை, வறுமை, வெம்மை.
வரவு - வருமானம், வழி வறவு - கஞ்சி
வரப்பு - எல்லை, வரம்பு வறப்பு - வறட்சி, வறுமை, வற்றுதல்
விரலி - மஞ்சள் விறலி - மெய்ப்பாடு தோன்ற ஆடிப்பாடும் பெண், 16 வயதினள்.
விரல் - மனித உடலில் உள்ள உறுப்பு விறல் - பெருமை, வீரம், வெற்றி, மிகுதி, வலி.
விராய் - விறகு விறாய் - செருக்கு, இறுமாப்பு
வெரு - அச்சம் வெறு - வெறுத்துவிடு
வெரல் - மூங்கில் வெறல் - வெல்லுதல், வெற்றி கொள்ளல்
விரை - விரைந்துசெல் விறை - மரத்துப்போ(தல்)
வெளி இணைப்புகள்
பகுப்பு:சொல்லிலக்கணம் பகுப்பு:தமிழ் இலக்கணம்
ஈ. கோதண்டம்
'''ஈ. கோதண்டம்''' ஒரு இந்திய அரசியல்வாதியும்,தமிழ்நாடு முன்னாள் சட்டமன்ற உறுப்பினரும் ஆவார். இவர் திருப்பெரும்புதூர் சட்டமன்றத் தொகுதியில் 1989 மற்றும் 1996ல் நடந்த தேர்தல்களில் திராவிட முன்னேற்றக் கழகத்தின் சார்பாகப் போட்டியிட்டு வெற்றிபெற்றார். இத்தொகுதி பட்டியல் சாதியினர் மற்றும் பட்டியல் பழங்குடியினருக்கும் என்று ஒதுக்கப்பட்ட தனித்தொகுதியாகும்.
மேற்கோள்கள்
பகுப்பு:வாழும் நபர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள் பகுப்பு:காஞ்சிபுரம் மாவட்ட நபர்கள்
சிக்கல்பத்து காளியம்மன் கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தீர்க்கசுமங்கலி (திரைப்படம்)
தீர்க்க சுமங்கலி 1974 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் முத்துராமன், கே. ஆர். விஜயா மற்றும் பலரும் நடித்திருந்தனர்.
மேற்கோள்கள்
பகுப்பு:1974 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள்
மெக்சிக்கோ நகரம்
மெக்சிகோ நகரம் (Ciudad de México, ; ) மெக்சிகோ நாட்டின் தலைநகரமும் மிகப்பெரிய நகரமும் ஆகும். மெக்சிக்கோ நகரமானது மெக்சிகன் கூட்டாட்சி ஒன்றியத்தின் தலைநகராக விளங்குகிறது. இது 31 மெக்சிகன் மாநிலங்களில் எந்த ஒரு பகுதியாகவும் இல்லாமல் தன்னிச்சையான ஒரு கூட்டாட்சி அரசு அமைப்பாக உள்ளது. இதனால் மெக்சிக்கோ, கூட்டரசு மாவட்டம் எனவும் அழைக்கப்படுகின்றது. மெக்சிக்கோ நகரம் அந்நாட்டின் மிகப்பெரிய நகரமாகவும் மற்றும் அதன் மிக முக்கியமான, அரசியல், கலாச்சார, கல்வி மற்றும் நிதி மையமாக திகழ்கிறது. உலகின் மேற்கு அரைக்கோளத்தில் மிகப்பெரிய மாநகரமும், மக்கள்தொகை அடிப்படையில் உலகிலேயே இரண்டாம் மிகப்பெரிய மாநகரமும் ஆகும். முதல் இடத்தில் யப்பானின் டோக்கியோ மாநகரும் மூன்றாம் இடத்தில் இந்தியாவின் மும்பையும் உள்ளன.
வட அமெரிக்காவின் மிக முக்கியமான நிதி மையங்களில் இந்த நகரம் ஒன்றாகும். மெக்சிக்கோ பள்ளத்தாக்கின் மத்தியில் அமைந்துள்ள உயர் பீடபூமியின் 2.240 மீட்டர் (7,350 அடி) உயரத்தில் அமைந்துள்ளது. நகரம் 16 நிர்வாகப் பிரிவுகளாக (பரோக்களாக) பிரிக்கப்பட்டுள்ளது. இதன் மொத்த மக்கட்தொகையானது 2009ஆம் ஆண்டு கணக்கெடுப்பின்படி 8.84 மில்லியன் ஆகும்.
2011 இல் $ 411 பில்லியன் அமெரிக்க டாலர் மொத்த உள்நாட்டு உற்பத்தி (GDP) மூலம் மெக்சிக்கோ நகரம் உலகின் பணக்கார பெருநகர பகுதிகளில் ஒன்றாகத் திகழ்கிறது. இந்நகரம் மெக்சிக்கோ நாட்டின் மொத்த உள்நாட்டு உற்பத்தியில் 21% மற்றும் பெருநகர பகுதிகளுக்கான மொத்த தேசிய உள்நாட்டு உற்பத்தியில் 34% பங்கும் வகிக்கின்றது.
மெக்சிக்கோ பெருநகரத்தின் மொத்த உள்ளக உற்பத்தி, 2011இல், அமெரிக்க$411 பில்லியனாக இருந்தது; உலகின் செல்வமிக்க பெருநகரங்களில் ஒன்றாக உள்ளது. மெக்சிக்கோ நாட்டின் நிகர உற்பத்தியில் இந்த நகரம் 15.8% பங்களிக்கின்றது. இந்த நகரத்தின் பொருளாதாரம், தனிநாடாக இருப்பின், இலத்தீன் அமெரிக்காவில் ஐந்தாவதாக உள்ளது; கோஸ்ட்டா ரிக்காவினுடையதைப் போல ஐந்து மடங்காகவும் பெருவின் பொருளாதாரத்திற்கு சமனாகவும் உள்ளது.
இந்த நகரம் அமெரிக்காக்களின் தொன்மைவாய்ந்த நகரங்களில் ஒன்றாக விளங்குகின்றது. பழங்குடி மக்களால் நிறுவப்பட்ட இரு நகரங்களில் ஒன்றாகவும் விளங்குகின்றது. 1325இல் அசுடெக் காலத்தில் டெக்சுகோகோ ஏரியின் தீவொன்றில் நிறுவப்பட்டது.1521இல் இது முழுமையாக அழிக்கப்பட்டு எசுப்பானிய ஊரகத் தரத்தின்படி  மீண்டும் கட்டப்பட்டது. 1524இல் மெக்சிக்கோ நகராட்சி நிறுவப்பட்டது. எசுப்பானிய குடியேற்றப் பேரரசின் அரசியல், நிர்வாக, நிதிய மையமாக மெக்சிக்கோ நகரம் விளங்கியது. எசுப்பானியாவிலிருந்து விடுதலை பெற்ற பின்னர் 1824ஆம் ஆண்டில் கூட்டரசு மாவட்டம் உருவாக்கப்பட்டது.
வரலாறு
இசுப்பானியர்கள் மெக்சிகோ நகரை உருவாக்கும் முன்னர் இந்நிலத்தின் அஸ்டெக் அமெரிக்கப் பழங்குடியினரின் பேரரசு இருந்தது. இந்நகரம் 1521 ஆம் ஆண்டு நிறுவப்பட்டது. உண்மையில் இந்நகரம் ஒரு ஏரியின் மீது கட்டப்பட்டதாகும்.
காலநிலை
மெக்சிக்கோ நகரத்தில் அதன் வெப்ப மண்டல அமைவிடம் மற்றும் அதிக உயரம் காரணமாக ஒரு மிதவெப்ப மண்டல உயர்நில காலநிலை உள்ளது. சராசரி ஆண்டு வெப்பநிலை பெருநகரின் உயரத்தினை பொறுத்து 12 முதல் 16 டிகிரி செல்சியஸ்( 54-61 °F ) வரை மாறுபடுகிறது. ஜனவரி மற்றும் பிப்ரவரி மாதத்தின் போது குறைந்தபட்ச வெப்பநிலை -2 °C இலிருந்து -5 °C( 28 முதல் 23 டிகிரி பாரன்ஹீட் ) வரை உள்ளது. மேலும் வசந்த காலம் மற்றும் கோடைகாலத்தில் அதிகபட்ச வெப்பநிலை 32 °C இருந்து 33.9 °C வரை பதிவு செய்யப்படுகிறது. மேலும் வருடாந்திர மழை 820 மில்லி மீட்டர் ஆகும்.
அடையாள சின்னங்கள்
மெக்சிக்கோ நகரின் வரலாற்று மையம் மற்றும் தெற்குப் பெருநகரில் உள்ள சொஷிமில்கோ என்ற "மிதக்கும் தோட்டங்கள்" யுனெஸ்கோ மூலம் உலக பாரம்பரிய தளங்களாக அறிவிக்கப்பட்டது. புகழ்பெற்ற வரலாற்று மையமான புகழ்பெற்ற அடையாளங்களான ஸ்பானிஷ் சகாப்த பெருநகர கதீட்ரல் மற்றும் தேசிய அரண்மனை மற்றும் பண்டைய ஆஸ்டெக் கோவிலின் இடிபாடுகள் நகரில் மின்வடங்கள் தோண்டும் போது 1978 இல் கண்டுபிடிக்கப்பட்டது. 19 ஆம் நூற்றாண்டில் வடிவமைக்கப்பட்ட பழமையான ஏகாதிபத்திய குடியிருப்பு கோட்டையில் அந்நாட்டு பாராளுமன்றம் உள்ளது. கூடுதலாக நகரில் பரவலாக 160 அருங்காட்சியகங்கள், 30 கச்சேரி அரங்குகள் மற்றும் 100 கலை அரங்குகளைக் கொண்டிருக்கிறது. இது நியூயார்க், லண்டன் மற்றும் டொராண்டோ போன்றவற்றிற்கு அடுத்து திரையரங்குகள் மற்றும் அருங்காட்சியகங்கள் கொண்ட நான்காவது நகரமாக உள்ளது.
விக்கிமேனியா ௨௦௧௫
விக்கிமேனியா ௨௦௧௫ மெக்சிகோ நகரத்தில் நடைபெற்றது.
வெளியிணைப்புகள்
பகுப்பு:வட அமெரிக்கத் தலைநகரங்கள் பகுப்பு:மெக்சிக்கோவிலுள்ள நகரங்களும் ஊர்களும்
ஓரலகுக் கொள்கைத் திட்டம்
ஓரலகுக் கொள்கைத் திட்டம் (ஆங்கிலம் : One Unit )  என்பது 1954 நவம்பர் 22,  அன்று அப்போதைய பிரதமர் முகம்மது அலி போக்ரா தலைமையிலான பாக்கித்தான் அரசாங்கத்தால் தொடங்கப்பட்ட ஒரு புவிசார் அரசியல் திட்டமாகும். மேற்கு மற்றும் கிழக்கு பாக்கித்தானின் இரண்டு சமமற்ற அரசியல்களை ஒன்றுக்கொன்று பிரித்து ஆயிரம் மைல்களுக்கு மேல் நிர்வகிப்பதில் சிரமம் இருப்பதால் இந்த திட்டம் இயற்றப்பட்டதாக நம்பப்படுகிறது. இரு பிராந்தியங்களுக்கிடையிலான வேறுபாடுகளைக் குறைக்க, 'ஓரலகு கொள்கைத் திட்டம்' மேற்கு பாக்கித்தானின் நான்கு மாகாணங்களையும் ஒரே மாகாணமாக ஒன்றிணைத்து கிழக்கு பாக்கித்தானுக்கு (இப்போது வங்காள தேசம்) இணையாக அமைந்தது.
பாக்கித்தானிய அறிஞர்கள் மற்றும் ஆராய்ச்சியாளர்கள் ஓரலகுக் கொள்கைத் திட்டம் கிழக்கு பாக்கித்தானின் பெங்காலி இன மக்களின் அரசியல் மற்றும் மக்கள் ஆதிக்கத்திற்கு எதிரான ஒரு சமநிலையாக கருதப்பட்டது என்று கருதுகின்றனர். ஓரலகுக் கொள்கைத் திட்டம் பெரும் எதிர்ப்பை எதிர்கொண்டது மற்றும் நிறுவப்பட்டதிலிருந்து நான்கு மாகாணங்களால் குறைகளை எழுப்பியது. தேசிய அவாமி கட்சி தேசிய சட்டமன்றத்தில் அதன் கலைப்பு மற்றும் பிராந்திய சுயாட்சியை வழங்குவதற்கான ஒரு மசோதாவை வெற்றிகரமாக வழங்கியது. இது தேசிய அரசாங்கத்தை இராணுவம் கையகப்படுத்த வழிவகுத்தது. ஓரலகுத் திட்டம் 1970 வரை நடைமுறையில் இருந்தது. இறுதியாக, அதிபர் யஹ்யா கான் ஓரலகுக் கொள்கைத் திட்டத்தை முடிவுக்குக் கொண்டுவருவதற்கும் ஆகஸ்ட் 1947 ஆம் ஆண்டு நிலவரப்படி நான்கு மாகாணங்களின் தற்காலிக நிலையை மீண்டும் நிலைநாட்டவும் சட்ட கட்டமைப்பின் எண் 1970 ஐ விதித்தார்.
'ஓரலகுத் திட்டத்தின்' வரலாறு
1930 ஆம் ஆண்டில் பாகிஸ்தான் தத்துவஞானி சர் முஹம்மது இக்பால் (வடமேற்கு பிரித்தானிய இந்தியப் பேரரசின் நான்கு மாநிலங்களை ஒன்றிணைத்து ) என்பவரால் 1947 ஆகஸ்ட் 14 இல் இந்திய விடுதலைச் சட்டம், 1947]] நிறுவப்பட்டது. இதன் விளைவுமுஹம்மது அலி ஜின்னா தலைமையில் பாகிஸ்தான் இயக்கத்தை முன்னெடுக்கத் தூண்டியது. அப்போதிருந்து, நாடு ஒரு ஒருங்கிணைந்த எழுதப்பட்ட அரசியலமைப்பு இல்லாமல் இருந்தது, மற்றும் பாகிஸ்தானின் அனைத்து அரசு விவகாரங்களும் பிரித்தானிய இந்தியப் பேரரசின் அரசியலமைப்புச் செயல்களான இந்திய அரசு சட்டம் 1935 மற்றும் இந்திய சுதந்திரச் சட்டம் 1947 போன்றவற்றின் கீழ் இயக்கப்பட்டன
கிழக்கு இந்தியாவுடனான எல்லையுடன் கிழக்கு வங்கத்தையும், மேற்கு இந்தியா, ஈரான், சீனா மற்றும் ஆப்கானிஸ்தானின் எல்லையான நான்கு மாகாணங்களையும் நிர்வகிப்பதில் அரசாங்கம் நீண்டகால சிரமத்தைக் கொண்டிருந்தது.
ஓரலகுக் கொள்கைத் திட்டம் அப்போதைய ஆளுநர் மாலிக் குலாம் அவர்களால் உருவாக்கப்பட்டு அப்போதைய முதல்வர் மும்தாஜ் அலி டோல்டானா அவர்களால் நிறைைவேற்றப்பட்டது. இது குறித்த முதல் அதிகாரப்பூர்வ அறிவிப்பு 1954 நவம்பர் 22 அன்று வெளியிடப்பட்டது. இதன் கட்டமைப்பை பகுத்தறிந்து, போக்ரா ஓரலகுக் கொள்கைத் திட்டம் என்பதை அல்லது ஒரே மாகாணமாக உருவாக்குவதன் நன்மைகளை விவரித்தார்: "இனிமேல் வங்காளிகள் இல்லை, பஞ்சாபியர்கள் இல்லை, சிந்திகள் இல்லை, பதான்கள் இல்லை, பலூச்சிகள் இல்லை, பஹவல்பூரிஸ் இல்லை, கைர்பூரிஸ் இல்லை. இந்த குழுக்கள் காணாமல் போவது பாக்கித்தானின் ஒருமைப்பாட்டை பலப்படுத்தும். " என்றார். 1955 செப்டம்பர் 30 அன்று மேற்கு பாக்கிக்தான் முழுவதையும் ஒரே மாகாணமாக இணைக்கும் மசோதாவை பாக்கித்தான் தேசிய சட்டமன்றம் நிறைவேற்றிய பின்னர் 1955 அக்டோபர் 14 அன்று பிரதமர் சவுத்ரி முஹம்மது அலி ஓரலகுத் திட்டத்தின் கட்டமைப்பை செயல்படுத்தினார்.
1. இது மாகாணத்தின் மீது கொண்டுள்ள தவறான எண்ணங்களை முடிவுக்குக் கொண்டுவரும்.
2. இது பின்தங்கிய பகுதிகளின் வளர்ச்சியை அனுமதிக்கும்.
3. இது நிர்வாக செலவுகளைக் குறைக்கும்.
4. இது ஒரு புதிய அரசியலமைப்பை உருவாக்குவதை எளிதாக்கும்.
5. இது கிழக்கு மற்றும் மேற்கு பாகித்தானுக்கு அதிகபட்ச சுயாட்சியை வழங்கும்.
(1955 செப்டம்பரில் இஸ்கந்தர் மிர்ஸாவால் ஒன் யூனிட் திட்டத்தை ஏற்றுக்கொள்வதற்கு சட்டமன்றத்திற்கு வழங்கப்பட்ட காரணங்களாகும்.. )
1954 பொதுத் தேர்தலுக்குப் பிறகு, நான்கு மாகாணங்களும் பழங்குடிப் பகுதிகளும் மேற்குப் பிரிவில் இணைக்கப்பட்டன. இந்த மாகாணம் பன்னிரண்டு பிரிவுகளைக் கொண்டது மற்றும் மாகாண தலைநகரம் லாகூரில் நிறுவப்பட்டது. கிழக்கு பெங்காலி மாகாணம் (சில்ஹெட், ஹில் தடங்கள் உட்பட) பாக்கான வ தலைநகராகக் கொண்டு  கிழக்கு பாக்கித்தான்  என்று பெயர் மாற்றப்பட்டது. மத்திய அரசு 1958 ஆம் ஆண்டில் நாட்டின் தலைநகரை கராச்சியில் இருந்து ராவல்பிண்டிக்கு ( இஸ்லாமாபாத் தயாராகும் வரை தற்காலிக தலைநகராக இருந்தது) மாற்றியது, அதே நேரத்தில் கூட்டாட்சி சட்டமன்றம் டக்காவுக்கு சென்றது.
மேற்கு பாக்கித்தான் ஒரு ஒற்றை மற்றும் ஒன்றுபட்ட அரசியல் அமைப்பை உருவாக்கியது, ஆனால் குறிப்பிடத்தக்க மொழியியல் மற்றும் இன வேறுபாடுகளுடன். ஓரலகுக் கொள்கைத் திட்டம் ஒரு நிர்வாக சீர்திருத்தமாக கருதப்பட்டது, இது செலவினங்களைக் குறைக்கும் மற்றும் இன மற்றும் சிறிய தப்பெண்ணங்களை அகற்ற உதவும். எவ்வாறாயினும், 1958 ஆம் ஆண்டு இராணுவ சதி மூலம், முதலமைச்சர் பதவி ரத்து செய்யப்பட்டு, மேற்கு பாக்கித்தான் மீது அதிபர் தனது அதிகாரத்தை செயல்படுத்தியபோது மாகாணத்திற்கு சிக்கல் ஏற்பட்டது. மேற்கு பாக்கித்தான் மாகாணம் 1970 ஜூலை 1 அன்று அதிபர் யஹ்யா கானால் கலைக்கப்பட்டது.
வெளி இணைப்புகள்
பகுப்பு:பாக்கித்தான்
மல்லர்
மல்லர் (கி.பி. 11 முதல் 13 ஆம் நூற்றாண்டு வரை) என்பவா் தமிழ்ப் புலவா், அறிஞர் மற்றும் திருக்குறள் உரையாசிரியர் ஆவார். பலராலும் போற்றப்படும், திருக்குறளுக்கு உரை எழுதிய பத்து இடைக்கால புலவர்களில் ஒருவர். நச்சர், திருமலையர், தருமர், தாமதத்தர் ஆகியவர்களோடு இவருடைய உரையும் கிடைக்கப் பெறவில்லை.
வாழ்க்கை
இவருடைய வாழ்க்கையைப் பற்றி எந்த குறிப்புகளும் கிடைக்கப் பெறவில்லை.
திருக்குறள் உரைகள்
குறளுக்கு 300க்கு மேற்பட்ட உரையாசிரியர்கள் உரையெழுதியுள்ளனர். அவற்றுள், கருத்து வேறுபாடுகளும் முரண்களும் அதிகம் எழுகின்றன.
பதின்மர் உரை
பழங்காலத்தில் இதற்குப் பலர் உரை எழுதியுள்ளனர். முதலாவதாக எழுந்த உரைகளாகப் பதின்மர் (பத்து) உரைகளைக் கூறுவர். அவற்றில் புகழ் வாய்ந்ததாக விளங்குவதும் அதிகமாகப் பயன்படுத்தப்படுவதும் பரிமேலழகர் உரைதான்.
தருமர் மணக்கும் தாமத்தார் நச்சர்
பரிதி பரிமே லழகர்-மல்லர்
பரிப்பெருமாள் காலிங்கர், வள்ளுவர்நூற்கு
எல்லையுரை செய்தா ரிவர்.
என்கிறது பழைய தனிப்பாடல் வெண்பா.
இதில் குறிப்பிடப்படும் பதின்மர்: தருமர், மணக்குடவர், தாமத்தர், நச்சர், பரிமேலழகர், பருதியார், திருமலையர், மல்லர், கவிப்பெருமாள், காளிங்கர் ஆவர்.
திருக்குறளின் பாடம் முதன்முதலில் நமக்குத் தெரிய வருவது மணக்குடவர் (10 ஆம் நூற்றாண்டு) உரை வழியாகவே. பரிமேலழகரின் உரை  பத்தாவது. மணக்குடவரின் உரைக்குப் பின் மூன்று நூற்றாண்டுகள் கழித்து எழுதப்பட்டது. மணக்குடவரின் உரையைப் பரிமேலழகர் பல இடங்களில் திருத்தி அமைக்கின்றார். திருக்குறளின் அமைப்பு முறையிலும் மாற்றம் செய்துள்ளார்.
இந்தப் பத்து உரைகளுள், தற்போது மக்களிடையே உரை பவனியாக மனவலம் வருவது பரிமேலழகர், மணக்குடவர், பரிதியார், காளிங்கர், பரிப்பெருமாள் ஆகியோரது உரைகளே. மற்ற உரைகள் கிடைக்கப் பெறவில்லை.
தற்கால உரைகள்
தற்காலத்திலும் திருக்குறளுக்கு மு. வரதராசன், மு. கருணாநிதி, சாலமன் பாப்பையா உட்பட பலர் விளக்க உரைகளை எழுதியுள்ளனர். இவற்றுள் சிறப்பாகக் கருதப்படுவது டாக்டர் மு.வரதராசனார் அவர்களது நூலாகும்.
மேலும் பார்க்க
திருக்குறள்
திருவள்ளுவ மாலை
பாிமேலழகர்
மேற்கோள்கள்
பகுப்பு:திருக்குறள் பகுப்பு:தமிழ்ப் புலவர்கள் பகுப்பு:தமிழ் உரையாசிரியர்கள் பகுப்பு:திருக்குறள் உரையாசிரியர்கள்
பீர்த்தனா
பீர்த்தனா (Bhirrana, also Bhirdana and Birhana,) இந்தியாவின் அரியானா மாநிலத்தில் உள்ள பத்தேகாபாத் மாவட்டத்தில் உள்ள சிந்துவெளி நாகரீத்தின் தொல்லியல் களம் கொண்ட சிறு கிராமம் ஆகும்.
பீர்த்தனா தொல்லியல் களத்தை அகழ்வாய்வு செய்ததில், இதன் வரலாறு அரப்பா நாகரிகத்திற்கு முந்தைய காலத்திற்கு நீண்டுள்ளது என வெளிப்பட்டுள்ளது.
அகழ்வாய்வுகள்
பீர்த்தனா தொல்லியல் மேட்டின் மூன்று களங்களை, இந்தியத் தொல்லியல் ஆய்வகம் 2003-04, 2004–05 மற்றும்  2005-06 ஆண்டுகளில் அகழ்வாய்வு செய்தது.
காலம்
பீர்த்தனா தொல்லியல் களம் அரப்பாவிற்கு முந்தைய, கிமு 7,500 முதல் கிமு 6,200 வரை நிலவிய அக்ரா மட்பாண்டப் பண்பாடு காலத்திற்குரியது என தொல்லியல் அறிஞர் இராவ் கூறுகிறார். பீர்த்தனா தொல்லியல் களத்தில் கண்டெடுக்கப்பட்ட தொல்பொருள்களின் கரிமக் காலக் கணிப்பின்படி, கிமு 7570-7180 முதல் கிமு  6689-6201  வரையானது என நிறுவப்பட்டுள்ளது.
பண்பாடு
பீர்த்தனா தொல்லியல் கள அகழ்வாய்வில் இப்பகுதியில் முதலில் அக்ரா மட்பாண்டப் பண்பாடும் பின்னர் துவக்க கால மற்றும் முதிர்ந்த அரப்பா பண்பாடு, நிலவியதாக அறியப்படுகிறது.
தொல்பொருட்கள்
கடற்கன்னி போன்ற தேவதைகள் மற்றும் பெண்கள் உருவம் பதித்த மட்பாண்டங்களும் கிடைத்துள்ளது.
பிற தொல்பொருட்கள்
வண்ண ஆரங்களுடன் கூடிய சுடுமண் சக்கரங்கள் இத்தொல்லியல் களத்தில் கிடைத்துள்ளது. ஆற்றாங்கரை குழைவுமண் பகுதியில் மக்கள் சடங்குகள் செய்வதற்கும், மட்பாண்டத் தொழிலுக்கும் பயன்படுத்தியுள்ளனர். பல அறைகள் கொண்ட வீடுகள் பீர்த்தனா தொல்லியல் களத்தில் கண்டுபிடிக்கப்பட்டுள்ளது. அவற்றுள் ஒரு வீடு 10 அறைகளுடனும், ஒரு வீடு 3 அறைகளுடனும் இருந்தது. வீடுகள் சமயலறை, சமையல் அடுப்புகள், அரைத்த தானியங்கள் மற்றும்  முற்றவெளி கொண்டிருந்தது. பொதுவாக சிந்துவெளி நாகரிகம் பீர்த்தனா பகுதியில் நிலவியதாக அறியப்படுகிறது.
வெளி இணைப்புகள்
பகுப்பு:பத்தேகாபாத் மாவட்டம் பகுப்பு:இந்தியத் தொல்லியற்களங்கள் பகுப்பு:சிந்துவெளி நாகரிகம் பகுப்பு:அரியானா மாநிலத்திலுள்ள ஊர்களும் நகரங்களும் பகுப்பு:சிந்துவெளி நாகரிகத்தின் தொல்லியல் களங்கள்
கீதாஞ்சன குணவர்தன
கீதாஞ்சன குணவர்தன  (Gitanjana Gunawardena, பிறப்பு: பெப்ரவரி 24, 1952),    இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணிசார்பில் தெரிவு செய்யப்பட்ட தேசிய பட்டியல் உறுப்பினர். நிதி திட்டமிடல் பிரதி அமைச்சர். சுதந்திர இலங்கையின் 9 வது நாடாளுமன்றத்திலும் (1989) சுதந்திர இலங்கையின் 13 வது நாடாளுமன்றத்திலும் (2004)  பிரதிநிதியாகத் தெரிவுசெய்யப்பட்டிருந்தார்.
வாழ்க்கைக் குறிப்பு
115, தியவன்ன கார்ட்ன், பெலவத்தை, பத்தரமுல்லையில் வசிக்கும்  இவர்   பௌத்தமதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 9வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1952 பிறப்புகள் பகுப்பு:வாழும் நபர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
மத்திகரை
மத்திகரை பெங்களூரின் வடக்கு பகுதியில் அமைந்துள்ளது.
சிறப்பு
இது கன்னடர்களின் குடியிருப்பு பகுதியாகும். இங்கு வாழ்பவர்களில் 70 % கன்னடப் பெருமக்கள் ஆவார்கள்.
நிர்வாகம்
இது "ப்ருஹாட் பெங்களூரு மகாநஹர பலிகே" எனப்படும் பெங்களூர் மாநகராட்சிக்கு உட்பட்டது.
பகுப்பு:பெங்களூர்
சிந்துகன்னடம்
சிந்துகன்னடம் இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
இலக்கணம்
இந்த இராகத்தில் சட்சம் (ச), சுத்த மத்திமம் (ம1), அந்தர காந்தாரம் (க3), பஞ்சமம் (ப), கைசிக நிசாதம் (நி2), சதுச்ருதி தைவதம் (த2), சதுச்ருதி ரிசபம் (ரி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு :
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 4 சுரங்களும் அவரோகணத்தில் 7 சுரங்களும் உள்ளன. இதன் ஆரோகணத்தில் மத்திமமும், அவரோகணத்தில் காந்தாரம் ஒழுங்கு மாறி வந்திருப்பதால் இது ஒரு வக்கிர இராகம் ஆகிறது.
வெளியிணைப்புக்கள்
பகுப்பு:அரிகாம்போதியின் ஜன்னிய இராகங்கள்‎
நீர்நாய்
நீர்நாய் (Otter) என்பது நீரில் வாழ தன்னை ஓரளவு தகவமைத்துக்கொண்ட ஒருவகைப் பாலூட்டி விலங்கு. நீர்நாய்கள் பொதுவாக மீன்கள், சிறிய நிலநீர்வாழிகள், பறவைகள் முதலியவற்றை இரையாகக் கொள்கின்றன. நீர்நாய்களில் மொத்தம் 13 சிற்றினங்கள் அடையாளம் காணப்பட்டுள்ளன.
பண்புகள்
நீர்நாய்கள் மெலிந்த நீண்ட உடல்வாகினைப் பெற்றுள்ளன. நீரில் செல்ல ஏதுவாக பாதங்களில் சவ்வுகளும், வேட்டையாட உதவியாக கூர்மையாக உகிர்களும் உண்டு. கடல் நீர்நாயைத் தவிர மற்ற சிற்றினங்கள் நீண்ட, உறுதியான வாலினைப் பெற்றுள்ளன. நீர்நாய்களின் இவற்றின் 13 சிற்றினங்களைப் பொறுத்து 2 முதல் 6 அடி வரை நீளமும் 1 முதல் 45 கிலோ எடையும் வளரும். இவை மிகவும் சுறுசுறுப்பான, விளையாட்டுத்தனம் கொண்ட விலங்குகள். நீர்நாய்கள் கூச்ச சுபாவம் கொண்டவையாக இருப்பதால் மனிதர்களிக்கண்டால் ஒளிந்துகொள்ளும் தன்மை கொண்டது.
வாழ்வியல்
சுமாராக 60 முதல் 86 நாட்கள் கருவுற்றிருக்கும். புதிதாய் பிறந்த குட்டிகளை தாயும், தந்தையும் முன்பிறந்த குட்டிகளும் கவனித்துக்கொள்கின்றன. பெண் நீர்நாய்கள் சுமார் 2 வருடங்களில் இனப்பெருக்கத்திற்கு தயாராகின்றன, எனினும் ஆண்கள் 3 ஆண்டுகளுக்கப்புறம் தான் இனப்பெருக்கம் செய்கின்றன. ஒரு மாதம் ஆற்றின் கரையிலிருக்கும் தன் பொந்தில் இருக்கும் குட்டிகள் 2 மாதங்களுக்குப்பின் நீந்த செய்கின்றன. இது தன் குடும்பத்துடன் 1 வருடமிருந்துவிட்டு பிரியும். இதன் ஆயுட்காலம் சுமார் 16 ஆண்டுகள்.
வாழ்வியல் தொடர்ச்சி
இவை தோற்றத்தில் கீர்ப்பிள்ளையைப் போல் காணப்படும் இவை மேற்குத் தொடர்ச்சி மலைத் தொடரில் அதிகமாக வாழுகின்றன. மேலும் தமிழகத்தில் உள்ள முக்கூர்த்தி தேசிய பூங்காவிலும், பவானிசாகர் அணையின் முகத்துவாரமான மாயாற்றிலும் இந்த இனத்தைக் காண முடிகிறது. ஆனாலும் நீர் ஆதாரங்கள் அற்றுப்போன சூழ்நிலையின் காரணமாக சிங்கப்பூர், கம்போடியா, பூட்டான் போன்ற நாடுகளில் இவை இல்லாமல் அழிந்து போய்விட்டன.
மேற்கோள்கள்
*
Otrer
அலங்கானூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
திருவேட்களம் பாசுபதேஸ்வரர் கோயில்
திருவேட்களம் பாசுபதேஸ்வரர் கோயில் தமிழ்நாட்டில் கடலூர் மாவட்டம், திருவேட்களம் என்னும் ஊரில் அமைந்துள்ள சிவன் கோயிலாகும்.
அலங்கானூர் ஊராட்சி
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருவேட்களம் பாசுபதேஸ்வரர் கோயில்
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பாசுபதேஸ்வரர், நல்லநாயகி சன்னதிகளும், விநாயகர், நவகிரகம், சொக்கநாதர், மீனாட்சி, மகாலட்சுமி, துர்க்கை, சண்டிகேசுவரர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி நான்கு காலப் பூசைகள் நடக்கின்றன. மாசி மாதம் மகாசிவராத்திரி முக்கிய திருவிழாவாக நடைபெறுகிறது. வைகாசி மாதம் வைகாசி விசாகம் திருவிழாவாக நடைபெறுகிறது.
மேற்கோள்கள்
பகுப்பு:கடலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரோரி பர்ன்ஸ்
ரோரி பர்ன்ஸ் (Rory Burns, பிறப்பு: ஆகத்து 26 1990), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 2011 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ரோரி பர்ன்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 16 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1990 பிறப்புகள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
அங்க அடையாளம்
அங்க அடையாளம் (Personal Identity) என்பது ஒரு மனிதனின் தனித்த சிறப்புகளை வைத்து அவனை அடையாளம் காண்பது ஆகும். அங்க அடையாளம் காண்பது பள்ளி மாணவர்கள் குறித்து கல்வித் துறையினரும் மற்றும் குற்றம் சாட்டப்பட்டுக் கற்பழிப்பு, கொலை, வன்செயல் ஆகிய குற்றம் புரிந்தவர்களையும், விபத்தில் மயக்கம் உற்றோரையும், இறந்த உடலையும் அடையாளம் காணவும் காவல் துறையினருக்கு உதவியாக உள்ளது.
அங்க அடையாளத்தின் முக்கியத்துவம்
உரிமை நீதிமன்றங்களில் (civil court) ஆயுள் காப்பீட்டுத் தொகையைப் பெறவும், விடுபட்ட ஓய்வூதியத்தைப் பெறவும், அங்க அடையாளங்களை முக்கியமாக கவனிக்கிறார்கள். உயிருள்ளவரின் அங்க அடையாளங்களை அவரது அனுமதியின்றி யாரும் கணக்கில் கொள்ளக் கூடாது. இறந்த உடல் அழுகுவதாலும், பறவைகள் கொத்துவதாலும், குற்றவாளிகள் பிணத்தை விரைவில் புதைப்பதாலும், தீக்காயங்களால் ஏற்பட்ட இறப்பாலும் உடலை அடையாளம் காண்பது கடினமானாலும், அடையாளம் காண வேண்டியது அவசியம் ஆகும்.
மேற்கோள்
பகுப்பு:அடையாளம் பகுப்பு:குற்றப் புலனாய்வு பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
ஆர். பெருமாள்
'''ஆர். பெருமாள்' (R. Perumal'') ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக திருப்பெரும்புதூர் சட்டமன்றத் தொகுதியில் நடைபெற்ற  2011 சட்டமன்றத் தேர்தலில் போட்டியிட்டு வெற்றிபெற்று தமிழ்நாட்டின் பதினான்காவது சட்டமன்றத்தின் உறுப்பினர் ஆனார்.
2016 தேர்தலில் இல் கே. பழனி என்பவரால் இத்தொகுதி கைப்பற்றப்பட்டது.
மேற்கோள்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள் பகுப்பு:காஞ்சிபுரம் மாவட்ட நபர்கள்
2022 கோவா சட்டமன்றத் தேர்தல்
2022 கோவா சட்டமன்றத் தேர்தல் (2022 Goa Legislative Assembly elections) இந்தியாவின் கோவா மாநிலத்தின் கோவா சட்டமன்றத்தின் 40 உறுப்பினர்களை தேர்ந்தெடுப்பதற்கான தேர்தல் வாக்கு பதிவு 14 பிப்ரவரி 2022 அன்று ஒரே கட்டமாக நடைபெறுகிறது. வாக்கு எண்ணிக்கை 10 மார்ச் 2022 அன்று நடைபெறுகிறது.வாக்குகள் எண்ணப்பட்டு முடிவுகள் 10 மார்ச் 2022 அன்று அறிவிக்கப்பட்டன.
பின்னணி
கோவா சட்டமன்றத்தின் பதவிக் காலம் 15 மார்ச் 2022 தேதியுடன் முடிவடைகிறது. முன்னதாக 2017ஆம் ஆண்டில் கோவா சட்டமன்றத் தேர்தல் பிப்ரவரி 2017-இல் நடைபெற்றது. தேர்தலில் பாரதிய ஜனதா கட்சி கூட்டணி பெரும்பான்மையான தொகுதிகளை கைப்பற்றி மனோகர் பாரிக்கர் தலைமையில் கோவா அரசு அமைக்கப்பட்டது.
தேர்தல் அட்டவணை
இந்தியத் தேர்தல் ஆணையம் 8 சனவரி 2022 அன்று ஐந்து மாநில சட்டமன்றத் தேர்தல்களின் தேர்தல் அட்டவணை வெளியிட்டது.
தேர்தல் முடிவுகள்
10 மார்ச் 2022 அன்று மொத்தமுள்ள 40 தொகுதிகளுக்கும் வாக்குகள் எண்ணப்பட்டு, முடிவுகள் அறிவிக்கப்பட்டது. பாரதிய ஜனதா கட்சி 20 தொகுதிகளையும், இந்திய தேசிய காங்கிரசு 11 தொகுதிகளையும், மகாராட்டிரவாதி கோமந்த கட்சி 2 தொகுதிகளையும், ஆம் ஆத்மி கட்சி 2 தொகுதிகளையும், கோவா முன்னேற்றக் கட்சி 1 தொகுதியையும், புரட்சிகர கோவாக்காரர்கள் கட்சி 1 தொகுதியையும், சுயேட்சைகள் 3 தொகுதிகளையும் கைப்பற்றியுள்ளனர்.
இதன் மூலம் கோவா மாநிலத்தில் மூன்றாவது முறையாக பாரதிய ஜனதா கட்சி சுயேட்சைகளின் ஆதரவுடன் ஆட்சியைத் தக்கவைத்துள்ளது. கோவா சட்டமன்றத்தின் பாரதிய ஜனதா கட்சி சட்டமன்ற உறுப்பினர்களின் தலைவராக மீண்டும் இரண்டாம் முறையாக தேர்ந்தெடுக்கப்பட்ட  பிரமோத் சாவந்த் 28  மார்ச் 2022 அன்று முதலமைச்சராக பதவி ஏற்றார்.
மேற்கோள்கள்
பகுப்பு:2022 நிகழ்வுகள் பகுப்பு:2022 இந்திய மாநிலங்களின் சட்டமன்றத் தேர்தல்கள்
பகுப்பு:2022 இல் இந்தியா பகுப்பு:2022 தேர்தல்கள்
முள்ளிக்கொளத்தூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆனையடி சாஸ்தா கோயில்
ஆனையடி சாஸ்தா கோயில் தமிழ்நாட்டில் கன்னியாகுமரி மாவட்டம், ஆனையடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாஸ்தா சன்னதியும், நாகர் உபசன்னதியும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வாட்ச்மேன் (திரைப்படம்)
வாட்ச்மேன் என்பது 2019 ஆம் ஆண்டு வெளிவந்த இந்திய தமிழ் திரைப்படம் ஆகும். இது க்ரைம் த்ரில்லர் படம் ஆகும். இத்திரைப்படத்தினை ஏ. எல். விஜய் எழுதி இயக்கியுள்ளார். இப்படத்தில் ஜி.வி.பிரகாஷ்குமார் முக்கிய கதாபாத்திரத்தில் நடிக்கிறார். இது என்ன மாயம் (2015) படத்திற்குப் பிறகு விஜய்யுடன் மீண்டும் இணைந்தார்.
இப்படத்தில் சம்யுக்தா ஹெக்டே பெண் கதாபாத்திரத்தில் நடித்தார். சுமன், ராஜ் அர்ஜுன் மற்றும் யோகி பாபு ஆகியோர் துணை வேடங்களில் நடித்தனர். படத்தின் செயற்கைக்கோள் உரிமைகள் கலர்ஸ் தமிழிற்கு விற்கப்பட்டன.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2019 தமிழ்த் திரைப்படங்கள் பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள் பகுப்பு:யோகி பாபு நடித்த திரைப்படங்கள்
ராஜகுரு சேனாதிபதி கனகரத்தினம்
ஒலிபரப்புத் துறை
1960களின் ஆரம்பத்தில் இலங்கை வானொலி வர்த்தக சேவையில் ஒரு அறிவிப்பாளராக சேர்ந்து கொண்டார். அக்காலத்தில் இலங்கை வானொலியில் இணைந்திருந்தவர்களில் மிகுந்த இலக்கிய புலமை கொண்டவராகத் திகழ்ந்த ராஜகுரு, இதன் காரணமாக இலக்கிய கண்ணோட்டத்துடன் பாடல்களை ஒலிபரப்பியதோடு, இலக்கியத் தரம் கொண்ட நிகழ்ச்சிகளையும் அறிமுகம் செய்தார். பொதிகைத் தென்றல், காலைக்கதிர், பாட்டொன்று கேட்போம், இரவின் மடியில் உள்ளிட்ட பல நிகழ்ச்சிகளை இவர் நடத்தினார். பல ஆண்டுகளுக்கு முன் ஆனந்தவிகடன் இதழில் இவரது ராஜகுரு சேனதிபதி என்ற பெயரின் சிறப்பைக் குறிப்பிட்டு கட்டுரை எழுதியிருந்தார்கள்
திரைப்படத் துறை
இலங்கை இந்தியக் கூட்டுத் தயாரிப்பில் 1982 ஆம் ஆண்டில் வெளிவந்த இளையநிலா என்ற தமிழ்த் திரைப்படத்துக்கான பாடல்கள் அனைத்தையும் ராஜகுரு சேனாதிபதி கனகரத்தினம் எழுதியிருந்தார்.
மறைவு
ராஜகுரு சேனாதிபதி கனகரத்தினம் 2014 சூலை 29 இல் தனது 79வது அகவையில் சிலாபம் மருத்துவமனையில் காலமானார். அவரது உடல் சிலாபத்தில் உள்ள காக்காப்பள்ளி என்ற ஊரில் எரியூட்டப்பட்டது.
வெளி இணைப்புகள்
பகுப்பு:இலங்கை வானொலி தமிழ் ஒலிபரப்பாளர்கள் பகுப்பு:2014 இறப்புகள் பகுப்பு:புத்தளம் மாவட்ட நபர்கள்
மடோனா செபாஸ்டியன்
மடோனா செபாஸ்டியன் ஒரு இந்தியத் திரைப்பட நடிகை மற்றும் திரைப்பட பின்னணிப் பாடகி ஆவார். 2015 ஆம் ஆண்டில் அல்போன்ஸ் புத்திரன் இயக்கிய பிரேமம் திரைப்படத்தின் வாயிலாக மலையாளத் திரைப்படத்துறையில் அறிமுகமானார். விஜய் சேதுபதி நடித்த காதலும் கடந்து போகும் திரைப்படத்தின் மூலமாக தமிழ்த் திரைப்படத்துறையில் அறிமுகமானார். இப்படத்தை நலன் குமாரசாமி இயக்கியிருந்தார்.
வெளியிணைப்புகள்
பகுப்பு:எர்ணாகுளம் மாவட்ட நபர்கள் பகுப்பு:வாழும் நபர்கள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:1992 பிறப்புகள் பகுப்பு:தெலுங்குத் திரைப்பட நடிகைகள்
ஒயிரட்கள்
ஒயிரட்கள் (Ойрад, ஒயிரட்) என்று அழைக்கப்படுபவர்கள் மேற்குப்பகுதி மங்கோலியர்கள் ஆவர். இவர்கள் சிஞ்சியாங் மற்றும் மேற்கு மங்கோலியாவின் ஆல்டாய் பகுதிகளை பூர்வீகமாகக் கொண்டவர்கள் ஆவர்.